**Ministru kabineta rīkojuma projekta**

**“Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) |  Atbilstoši Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” 5.1 punktam sākotnējās ietekmes novērtējuma ziņojuma (anotācijas) (turpmāk – anotācija) kopsavilkums nav aizpildāms. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta 2016. gada 20. septembra protokollēmuma (protokols Nr.46, 40.§) “Informatīvais ziņojums “Par bēgļu un personu ar alternatīvo statusu uzņemšanas un sociālekonomiskās iekļaušanas pasākumu ietekmi uz pašvaldību budžetiem”” (turpmāk – Ministru kabineta protokollēmums) 2.punkts nosaka, ka pašvaldībām ne retāk kā reizi gadā no valsts budžeta programmas “Līdzekļi neparedzētiem gadījumiem” kompensējami faktiskie izdevumi, kas radušies, sniedzot finansiālo un materiālo palīdzību bēgļu un personu ar alternatīvo statusu uzņemšanas un sociālekonomiskās iekļaušanas pasākumiem (turpmāk - faktiskie izdevumi) par laika periodu no 2016. gada 1. janvāra.      Ministru kabineta protokollēmuma 3.punkts nosaka, ka pašvaldībām no valsts budžeta programmas “Līdzekļi neparedzētiem gadījumiem” kompensējami faktiskie izdevumi, kas pašvaldībām radušies, sniedzot sociālos pakalpojumus, sociālo palīdzību un atbalstu, kas noteikti Sociālo pakalpojumu un sociālās palīdzības likumā, Bērnu tiesību aizsardzības likumā un citos normatīvajos aktos un attiecīgās pašvaldības saistošajos noteikumos.     Ministru kabineta protokollēmuma 4.punkts nosaka, ka pašvaldībām radušies faktiskie izdevumi kompensējami no valsts budžeta programmas “Līdzekļi neparedzētiem gadījumiem” divu gadu laika periodā no bēgļa vai personas ar alternatīvo statusu statusa iegūšanas brīža, bet par nepilngadīgiem bēgļiem un personām ar alternatīvo statusu bez pavadības faktiskie izdevumi kompensējami līdz viņu 24 gadu vecumam. Ministru kabineta protokollēmuma 5.punkts nosaka Vides aizsardzības un reģionālās attīstības ministrijai (turpmāk – VARAM) izvērtēt pašvaldību iesniegtos pieprasījumus par pašvaldībām kompensējamiem faktiskajiem izdevumiem, sagatavot un noteiktā kārtībā iesniegt izskatīšanai Ministru kabinetā rīkojuma projektu par līdzekļu piešķiršanu no valsts budžeta programmas “Līdzekļi neparedzētiem gadījumiem”. |
|  2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | VARAM dokumentus par faktiskajiem izdevumiem, lai kompensētu faktiskos izdevumus, kas radušies, sniedzot finansiālo un materiālo palīdzību bēgļu un personu ar alternatīvo statusu uzņemšanas un sociālekonomiskās iekļaušanas pasākumiem 2019. gadā iesniedza trīs pašvaldības par kopējo summu 13 212 euro apmērā.1) Pamatojoties uz Jelgavas pilsētas pašvaldības iesniegto informāciju, 2019. gadā Jelgavas pilsētas pašvaldība ir nodrošinājusi sociālos pakalpojumus un sociālo palīdzību bēgļiem un personām ar alternatīvo statusu. Saskaņā ar Sociālo pakalpojumu un sociālās palīdzības likuma 3.panta 1.1 daļu un pamatojoties uz Ministru kabineta 2010. gada 30. marta noteikumiem Nr. 299 “Noteikumi par ģimenes vai atsevišķi dzīvojošas personas atzīšanu par trūcīgu”, Jelgavas pilsētas pašvaldības 2015. gada 12. novembra saistošo noteikumu Nr. 15-19 “Sociālās palīdzības pabalstu un sociālo garantiju piešķiršanas noteikumi” 10. un 46. punktu izmaksāja dzīvokļa pabalstus īrei, pabalstus veselības aprūpei, apmaksāja bērnu transporta izdevumus, kā arī pirmsskolas izglītības iestādes ēdināšanas izdevumus un Jelgavas pilsētas pašvaldības iestāde “Jelgavas izglītības pārvalde” izmaksāja braukšanas maksas pabalstus Jelgavas skolēniem par kopējo summu 889 euro apmērā.2) Pamatojoties uz Rīgas pilsētas pašvaldības iesniegto informāciju, 2019. gadā Rīgas pilsētas pašvaldība ir nodrošinājusi sociālos pakalpojumus un sociālo palīdzību bēgļiem un personām ar alternatīvo statusu. Saskaņā ar Sociālo pakalpojumu un sociālās palīdzības likuma 3.panta 1.1 daļu un Rīgas domes 2013. gada 21. janvāra saistošo noteikumu Nr.202 “Par ģimenes vai atsevišķi dzīvojošas personas atzīšanu par trūcīgu vai maznodrošinātu un sociālajiem pabalstiem Rīgas pilsētas pašvaldībā” 19.punktu, kā arī 2012. gada 14. novembra saistošo noteikumu Nr.184 “Rīgas pilsētas pašvaldības sniegto sociālo pakalpojumu saņemšanas un samaksas kārtība” 6. punktu Rīgas pilsētas pašvaldība izmaksāja pabalstus garantētā minimālā ienākumu līmeņa nodrošināšanai, dzīvokļa pabalstus, pabalstus izglītības ieguves atbalstam, pabalstus veselības aprūpei, pašvaldības pabalstus aizbildnim, apmaksāja aprūpes pakalpojumus, transporta pakalpojumus invalīdam un sedza dienas aprūpes centra izdevumus par kopējo summu 8 785 euro apmērā.3) Pamatojoties uz Ropažu novada pašvaldības iesniegto informāciju, 2019. gadā Ropažu novada pašvaldība ir nodrošinājusi sociālos pakalpojumus un sociālo palīdzību personai ar alternatīvo statusu. Saskaņā ar Sociālo pakalpojumu un sociālās palīdzības likuma 3.panta 1.1 daļu un Ropažu novada pašvaldības 2016. gada 29. jūnija saistošo noteikumu Nr. 9 “Par Ropažu novada pašvaldības palīdzību audžuģimenēm, bāreņiem un bez vecāku gādības palikušajiem bērniem” 8. un 9. punktu Ropažu novada pašvaldība izmaksāja pabalstu ikmēneša izdevumiem un sedza dzīvojamās telpas ikmēneša īres izdevumus par kopējo summu 3 538 euro apmērā.Līdz ar to tika sagatavots Ministru kabineta rīkojuma projekts „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem””, kas paredz Finanšu ministrijai no valsts budžeta programmas 02.00.00 „Līdzekļi neparedzētiem gadījumiem” piešķirt VARAM **13 212 euro** pārskaitīšanai pašvaldībām, lai kompensētu faktiskos izdevumus, kas radušies, sniedzot finansiālo un materiālo palīdzību bēgļu un personu ar alternatīvo statusu uzņemšanas un sociālekonomiskās iekļaušanas pasākumiem 2019. gadā, tai skaitā:1. Jelgavas pilsētas pašvaldībai – 889 euro,
2. Rīgas pilsētas pašvaldībai – 8 785 euro,
3. Ropažu novada pašvaldībai – 3 538 euro.
 |
| 3. | Projekta izstrādē iesaistītās institūcijas un publiskas personas kapitālsabiedrības | VARAM. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020.gads | Turpmākie trīs gadi (*euro*) |
| 2021.gads | 2022.gads | 2023.gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| *1* | *2* | *3* | *4* | *5* | *6* | *7* | *8* |
| 1. Budžeta ieņēmumi |  0 |  0 | 0  | 0  | 0  | 0  | 0  |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  0 |  0 | 0  | 0  | 0  | 0  | 0  |
| 1.2. valsts speciālais budžets |  0 |  0 | 0  | 0  | 0  | 0  | 0  |
| 1.3. pašvaldību budžets |  0 |  0 | 0  | 0  | 0  | 0  | 0  |
| 2. Budžeta izdevumi |  0 |  +13 212 | 0  | 0  | 0  | 0  | 0  |
| 2.1. valsts pamatbudžets |  0 |  +13 212 | 0  | 0  | 0  | 0  | 0  |
| 2.2. valsts speciālais budžets |  0 |  0 | 0  | 0  | 0  | 0  | 0  |
| 2.3. pašvaldību budžets |  0 |  0 | 0  | 0  | 0  | 0  | 0  |
| 3. Finansiālā ietekme |  0 |  -13 212 | 0  | 0  | 0  | 0  | 0  |
| 3.1. valsts pamatbudžets |  0 |  -13 212 | 0  | 0  | 0  | 0  | 0  |
| 3.2. speciālais budžets |  0 |  0 | 0  | 0  | 0  | 0  | 0  |
| 3.3. pašvaldību budžets |  0 |  0 | 0  | 0  | 0  | 0  | 0  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  +13 212 | X  | 0  | X  | 0  | 0  |
| 5. Precizēta finansiālā ietekme | X |  0 | X  | 0  | X  | 0  | 0  |
| 5.1. valsts pamatbudžets |  0 | 0  | 0  | 0  |
| 5.2. speciālais budžets |  0 | 0  | 0  | 0  |
| 5.3. pašvaldību budžets |  0 | 0  | 0  | 0  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Ekonomiskās klasifikācijas kods 7460 “Pārējie valsts budžeta uzturēšanas izdevumu transferti pašvaldībām”, atbilstoši Ministru kabineta 2015. gada 27. decembra noteikumiem Nr. 1031 “Noteikumi par budžeta izdevumu klasifikāciju atbilstoši ekonomiskajām kategorijām”. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas |  Projekts šo jomu neskar. |
| 8. Cita informācija | Izdevumus sedz no valsts budžeta programmas 02.00.00 “Līdzekļi neparedzētiem gadījumiem”. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Ar rīkojuma projektu netiek mainīts normatīvais regulējums, kā arī tas neparedz ieviest jaunas politiskās iniciatīvas. Līdz ar to sabiedrības līdzdalība un komunikācijas aktivitātes rīkojuma projekta izstrādē netika organizētas (Ministru kabineta 2009. gada 25. augusta noteikumu Nr. 970 “Sabiedrības līdzdalības kārtība attīstības plānošanas procesā” 5. punkts).Vienlaikus norādāms, ka rīkojuma projekts un tā anotācija pēc to iekļaušanas attiecīgās Ministru kabineta sēdē izskatāmo jautājumu sarakstā būs publiski pieejams Ministru kabineta tīmekļvietnē [www.mk.gov.lv](http://www.mk.gov.lv) sadaļās *Ministru kabineta sēdes* un *Tiesību aktu projekti*, kur ar tiem varēs iepazīties jebkurš interesents. |
| 2. | Sabiedrības līdzdalība projekta izstrādē | Rīkojuma projektā risinātie jautājumi neparedz ieviest izmaiņas, kas varētu ietekmēt sabiedrības intereses. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | VARAM, Finanšu ministrija. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Vides aizsardzības un reģionālās

attīstības ministrs J. Pūce

Vaivode, 66016749

Solvita.Vaivode@varam.gov.lv